Na osnovu člana 17. Zakona o igrama na sreću (Službene novine FBIH br. 48/ i 60/15), te člana 7. Pravilnika o sadržaju pravila, uslovima i načinu priređivanja nagradnih igara (Službene Novine F BiH br. 30/16, 63/19, 92/20 i 12/22), „SAŠA-TRADE“ d.o.o. Doboj, dana 20.10.2023. godine utvrđuje donosi sljedeća:

**PRAVILA NAGRADNE IGRE**

**„MASS LIGHT NAGRAĐUJE“**

**Član 1.**

**NAZIV, ADRESA, SJEDIŠTE I POREZNI BROJ PRIREĐIVAČA NAGRADNE IGRE:**

„SAŠA-TRADE“ d.o.o. Doboj, sjedište: Pločnik bb, 74000 Doboj, Bosna i Hercegovina, JIB: 4400077090005, PDV: 400077090005

**Član 2.**

**SVRHA PRIREĐIVANJA NAGRADNE IGRE:**

Svrha nagradne igre je promocija proizvoda privređivača nagradne igre i nagrađivanje kupaca.

**Član 3.**

**TRAJANJE NAGRADNE IGRE:**

Nagradna igra se organizuje pod imenom: „MASS LIGHT NAGRAĐUJE“ u trajanju od 15.11.2023. godine do 15.01.2024. godine na području Federacije BiH.

**Član 4.**

**MJESTO IZVOĐENJA NAGRADNE IGRE:**

Nagradna igra se priređuje na teritoriji Federacije BiH u prodajnim objektima firme „BINGO“ d.o.o. Tuzla u kojima se prodaju proizvodi privređivača nagradne igre i to kako slijedi:

* PJ 0007 Hipermarket Hadžići,
* PJ 0009 Tržni centar Gračanica,
* PJ 0010 Hipermarket Gradačac,
* PJ 0015 Hipermarket Lukavac,
* PJ 0018 Tržni centar Mostar,
* PJ 0027 Hipermarket Srebrenik,
* PJ 0028 Hipermarket Živinice,
* PJ 0045 Hipermarket Bosanska Krupa,
* PJ 0049 TC Hipermarket Breza,
* PJ 0058 Hipermarket Ilijaš,
* PJ 0059 Hipermarket Velika Kladuša,
* PJ 0060 TC Hipermarket Bihać,
* PJ 0064 TC Hipermarket Zenica,
* PJ 0071 Salon namještaja Šićki Brod,
* PJ 0099 Hipermarket Cazin,
* PJ 0121 TC Hipermarket Bugojno,
* PJ 0123 TC Hipermarket Goražde,
* PJ 0206 Hipermarket Stup II (Merkur),
* PJ 0208 Hipermarket Bosanski Petrovac,
* PJ 0210 Hipermarket Vogošća,
* PJ 0223 Hipermarket Jajce i
* PJ 0239 Hipermarket Maglaj.

**Član 5.**

**UKUPAN FOND NAGRADA:**

Ukupna vrijednost nagradnog fonda iznosi: 1.522,20 KM, sa uključenim PDV-om (hiljadupetstotinadvadesetdvije i 20/100 konvertibilnih maraka).

**Član 6.**

**ISKAZANA POJEDINAČNA VRIJEDNOST ZA SVAKU NAGRADU IZ FONDA (SA PDV-OM):**

Pojedinačna vrijednost nagrada iznosi:

* Prva nagrada: Televizor LED 55“ marke „Telefunken“, oznake „55UE7251NE UHD WIFI“, u vrijednosti 779,00 KM (sa uključenim PDV-om);
* Druga nagrada: Luster LED marke „Melody“, oznake „ML 170856-6 50W“, u vrijednosti 443,20 KM (sa uključenim PDV-om);
* Treća nagrada: 3 x Poklon bon „Mass-light“ vrijednosti 100,00 KM (3 poklon bona za 3 različita kupca / učesnika u nagradnoj igri), koji poklon bon se može iskoristiti u svim maloprodajnim objektima privređivača nagradne igre „SAŠA-TRADE“ d.o.o. Doboj bez ograničenog roka korišćenja).

**Član 7.**

**USLOVI UČESTVOVANJA U NAGRADNOJ IGRI:**

Pravo učestvovanja u nagradnoj igri ima svako fizičko lice sa mjestom prebivališta na teritoriji Bosne i Hercegovine, osim zaposlenika „SAŠA-TRADE“ d.o.o. Doboj te članova njihovih užih porodica (bračni drug, djeca i roditelji) i zaposlenika „BINGO“ d.o.o. Tuzla te članova njihovih užih porodica (bračni drug, djeca i roditelji), koji za vrijeme trajanja nagradne igre u periodu od 15.11.2023. do 15.01.2024. godine u bilo kojem prodajnom mjestu „BINGO“ d.o.o. Tuzla na teritoriji Federacije Bosne i Hercegovine u kojima se prodaju proizvodi privređivača nagradne igre, ostvare kupovinu jednog ili više proizvoda privređivača nagradne igre bez obzira na vrijednost računa, koji račun odlože u za to posebno odvojenu i označenu kutiju, te na računu navede svoje sljedeće podatke: ime i prezime, adresa prebivališta, broj identifikacionog dokumenta i kontakt broj telefona.

Upisivanjem ličnih podataka na računu učesnik prihvata pravila nagradne igre.

Pogrešno i nepotpuno navedeni podaci na računu će biti nevažeći i ne daju pravo za učestvovanje u nagradnoj igri.

**Član 8.**

**NAČIN IZVLAČENJA I OBJAVLJIVANJA REZULTATA ODNOSNO DOBITNIKA NAGRADA:**

Izvlačenje svih dobitnika nagrada sprovodit će se dana 25.01.2024. godine sa početkom u 12:00 časova i to izvlačenjem u prodajnom objektu „BINGO“ d.o.o. Tuzla, PJ 0206 Hipermarket Stup II (Merkur), Stupska bb, Stup, Sarajevo, u prisustvu komisije koja će sastaviti Zapisnik s podacima u skladu s Pravilnikom o sadržaju pravila, uslovima i načinu priređivanja nagradnih igara.

Izvlačenje dobitnika vršit će se slučajnim odabirom putem ručnog izvlačenja od strane predsjednika komisije i to iz jedne kutije sa svim do tada uključenim računima kao prijavama za učestvovanje u nagradnoj igri.

Spisak dobitnika nagrada i vrste nagrada će biti objavljen na facebook stranici: https://www.facebook.com/bingotuzla, a nakon provjere ispravnosti računa.

Sa jednim računom se može ostvariti samo jedan dobitak.

**Član 9.**

**MJESTO I ROK PREUZIMANJA NAGRADA:**

Nakon izvlačenja dobitnika Priređivač nagradne igre će, telefonskim putem, u roku od 7 dana, kontaktirati dobitnike na broj telefona koji je korišten prilikom prijave.

Ukoliko dobitnike ne bude moguće kontaktirati telefonskim putem u predviđenom roku, Priređivač nagradne igre će ih o osvojenoj nagradi obavijestiti putem SMS ili Viber poruke na broj telefona koji je korišten prilikom prijave.

Mjesto preuzimanja nagrade je prodajni objekat „BINGO“ d.o.o. Tuzla, PJ 0206 Hipermarket Stup II (Merkur), Stupska bb, Stup, Sarajevo.

Rok za preuzimanje nagrade je 30 dana od dana obavještenja dobitnika.

Ukoliko dobitnik ne preuzme osvojenu nagradu u roku iz ovog člana, gubi pravo na nagradu.

Dobitnik nagrade ne može nagradu prenijeti na drugu osobu. Nagrade se ne mogu zamijeniti niti isplatiti u gotovini.

Ukoliko nagradni fond nije nakon završetka nagradne igre podjeljen dobitnicima na način predviđen Pravilima igre ili zbog eventualnog prekida odnosno otkazivanja igre usljed dejstva okolnosti koje imaju karakter više sile, Organizator je dužan je postupiti u skladu sa članom 11. Pravilnika o sadržaju pravila, uslovima i načinu privređivanja nagradnih igara.

Porez na dohodak obračunati će se u skladu sa Zakonom o porezu na dohodak.

Sudionici svojim učešćem u nagradnoj igri neopozivo prihvaćaju da je Organizator bez ikakve naknade ovlašten koristiti njihovu fotografiju računa, ime i prezime, i ostale podatke vezane uz sudionika, samo u svrhu nagradne igre i preuzimanja nagrade.

Rezultati izvlačenja su konačni. Na rezultate nije moguće uložiti žalbu.

Ako su dobitnici nagrade naveli nepotpune ili netačne podatke ili/i ne može ih se obavijestiti i/ili se utvrdi da nisu ispunili sve uvjete za sudjelovanje u nagradnoj igri organizator zadržava pravo ne dodijeliti nagradu istima.

Organizator preuzima odgovornost da pravovremeno i tačno informiše učesnika u nagradnoj igri o njegovim pravima i obavezama kod preuzimanja nagrada.

Priređivač ne preuzima nikakvu odgovornosti za bilo kakvu štetu koja bi nastala kao posljedica nakon preuzimanja ili korištenja nagrade.

Svi sudionici saglasni su s pravilima nagradne igre.

**Član 10.**

**NADLEŽNOST SUDA U SLUČAJU SPORA IZMEĐU UČESNIKA U IGRI I PRIREĐIVAČA IGRE:**

Sve žalbe, prigovore i reklamacije rješava organizator nagradne igre. U slučaju opravdanih pritužbi, organizator se obavezuje da će ih otkloniti u najkraćem mogućem roku i obavijestiti učesnika.

Svi eventualni sporovi sa učesnicima u nagradnoj igri će se rješavati sporazumno, a u slučaju da se nastali spor ne može riješiti na ovaj način, utvrđuje se nadležnost Općinskog suda u Sarajevu.

**Član 11.**

**BROJ ČLANOVA KOMISIJE KOJA ĆE NADGLEDATI ISPRAVNOST IZVLAČENJA:**

Komisija koja će nadgledati ispravnost izvlačenja brojat će 3 člana.

**Član 12.**

**USLOVI POD KOJIM SE NAGRADNA IGRA MOŽE PREKINUTI:**

Priređivač Nagradne igre zadržava pravo odgode ili prekida iste u slučaju nepredviđenih okolnosti u vrijeme odvijanja Nagradne igre, te u slučaju više sile, uz prethodnu saglasnost Federalnog Ministarstva finansija.

Priređivač ima pravo da uz javno obavještavanje jednostrano otkaže nagradnu igru u bilo kojoj fazi ukoliko ustanovi da je došlo do materijalne povrede ili zlouporabe Pravila i uvjeta nagradne igre.

U slučaju otkazivanja ili prekida nagradne igre neće se nadoknađivati troškovi sudionika nagradne igre ili eventualna šteta sudionicima u nagradnoj igri, niti će se nagradna igra održati. Sudionici će o prekidu nagradne igre biti obaviješteni putem medija.

**Član 13.**

Sudionici će bit upoznati sa Pravilima igre posredstvom facebook stranice: https://www.facebook.com/bingotuzla, te objavom u dnevnom listu, najmanje 7 dana prije početka nagradne igre.

**Član 14.**

Sudionici u nagradnoj igri samim učestvovanjem, potvrđuju prihvatanje ovih Pravila, te daju svoju saglasnost da će Priređivač prikupljati, obrađivati i evidentirati njihove lične podatke navedene u prijavi u skladu sa Zakonom o zaštiti ličnih podataka („Sl. glasnik BIH“, br. 49/2006, 76/2011 i 89/2011) i to isključivo u svrhu provođenja nagradne igre i preuzimanja nagrada utvrđene ovim Pravilima.

U skladu sa Zakonom, sudionicima u nagradnoj igri su zagarantovana prava na pregled, kopiranje, ažuriranje, popravak, blokiranje i brisanje ličnih podataka koji se na njih i odnose. Nakon isporuke nagrada, lični podaci utvrđeni ovim Pravilima se brišu.

**Član 15.**

Ova Pravila se primjenjuju po dobivanju saglasnosti nadležnog ministarstva, a vrijede do završetka nagradne igre.

 SAŠA-TRADE d.o.o. Doboj

 \_\_\_\_\_\_\_\_\_\_\_\_\_\_\_\_\_\_\_\_

 M.P. Saša Vajić, direktor

Broj protokola: 29-10/2023

Datum: 20.10.2023. godine

Broj i datum rješenja:

UP-05-12-1-1153/23 od 30.10.2023. godine